И унафэхэр ткIийт, ауэ хуабжьу игъуэт
Академик Винтер Александр и цIэм Къэбэрдей-Балъкъэрым и индустрием и тхыдэм увыпIэ щхьэхуэ щеубыд. Бахъсэн ГЭС-м и проектымрэ а ухуэныгъэшхуэм и тхылъхэмрэ къэралым и Правительствэм папщIэ зыгъэхьэзырар аращ. Абдежым къыщыщIэдзауэ станцыр ирагъэжьэхункIэ «Главгидрострой»-м и Iэтащхьэ Винтер Александр ухуэныгъэр зэрекIуэкIым щIэмычэу кIэлъыплъащ, къалэн гугъухэр зэфIэхынымкIэ сэбэпышхуэ хъуащ. Абы и унафэхэр ткIийт, ауэ хуабжьу узыхуейт икIи игъуэт.
ГЭС-р зэраутIыпщам теухуауэ «Правда» газетым академикым мыпхуэдэу щитхыгъащ:
«Налшык и электросетыжьым Iэрыхьащ гидростанцыщIэм и япэ токыр икIи къалэм зэуэ зы-къиукъэбзащ, нэхур бзий мин бжыгъэу абы къыщыблащ. Къе-дза щIыналъэхэм, псом япэу, Къэбэрдей-Балъкъэрым и теплъэм зихъуэжынущ, зыужьыныгъэм щIэдзапIэ хуэхъуну электротокым и къарур къагъэIурыщIэнущ».
Винтер Александр совет энерге-тик цIэрыIуэт. Дунейм щынэхъ ин дыдэ ухуэныгъэхэр иригъэкIуэкIам и мызакъуэу, ВСНХ-м, Промышленность хьэлъэмкIэ наркоматым, СССР-м ЭлектростанцхэмкIэ и министерствэм жэуаплыныгъэшхуэ зыпылъ къулыкъухэр щрихьэкIащ, Ленин ордену щы, ГуащIэдэкIым и Бэракъ Плъыжь орден, медалхэр къыхуагъэфэщащ.
НапэкIуэцIыр зыгъэхьэзырар
Хьэжыкъарэ Аликщ
